चिसो मान्छे
चिसो मान्छे दिपेन्द्र के. खनालद्वारा निर्देशित एक नेपाली चलचित्र हो। यो चलचित्र वि.सं. २०७९ सालमा प्रकाशित भएको थियो।

कथा 
कतारको मरुभूमिबाट त्रिभुवन अन्तर्राष्ट्रिय विमानस्थलमा एउटा शव आउँछ। मृत मानिसको श्रीमती, पिता र गाडी चालक विमानस्थलमा शव लिनु आउँछन्। उनीहरु काठमाडौँबाट बाजुरासम्म शव लिएर जान्छन्।

अभिनेताहरू 

 स्वस्तिमा खड्का श्रीमतीको रुपमा
 अर्पण थापा गाडी चालकको रुपमा
 देशभक्त खनाल पिताको रुपमा

गीतहरू

प्रकाशन 
२०७७ साल भदौमा दिपेन्द्र के. खनालले चिसो मान्छे चलचित्र बनाउने घोषणा गरेका थिये। यो चलचित्र वि.सं. २०७९ साल असार ३ गते नेपालमा प्रकाशित भएको थियो। देवेन्द्र भट्टराईले कान्तिपुरका लागि लेखेका थिए "यस्तो मौलिक कथा र एकदमैं सिमित परिवेशलाई बुनेर सुनाउन खोजेको बृहत कथाको यो खाका अरुहरुले पनि सिक्नु जरुरी छ। प्रेमको भाषा बुझाउन आँखा बिझाउने रोमान्स नै चाहिन्न, अथवा नियति सम्झाउन सधैंको रोइलो पनि देखाइरहनु पर्दैन भन्ने सूक्ष्म विषय चीसो मान्छेमा लुकेको छ"। सुरज सुवेदीले शिलापत्रका लागि लेखेका थिए "यसले पक्कै पनि आगामी नेपाली फिल्मको मेकिङमा फरक पार्नेछ। यसले पक्कै पनि उनका आगामी फिल्महरूलाई पनि बलियो विश्वास दिनेछ"।

सन्दर्भ सामग्रीहरू 

नेपाली भाषाका चलचित्रहरू
नेपाली चलचित्रहरू
नेपाली नाटक चलचित्रहरू
सन् २०२२ का चलचित्रहरू